พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยอุบลราชธานีพ.ศ. ๒๕๓๙[๑] ภูมิพลอดุลยเดช ป.ร.ให้ไว้ ณ วันที่ ๗กรกฎาคม พ.ศ. ๒๕๓๙เป็นปีที่ ๕๑ในรัชกาลปัจจุบันพระบาทสมเด็จพระปรมินทรมหามหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยอุบลราชธานีอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕)พุทธศักราช ๒๕๓๘ กับมาตรา ๔๕ วรรคสอง และมาตรา ๔๙ วรรคสองแห่งพระราชบัญญัติมหาวิทยาลัยอุบลราชธานี พ.ศ. ๒๕๓๓ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยอุบลราชธานี พ.ศ. ๒๕๓๙มาตรา ๒พระราชกฤษฎีกานี้ให้ใช้บังคับตั้งแต่วันที่ ๘ มิถุนายน พ.ศ. ๒๕๓๕ เป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยอุบลราชธานี ดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาเกษตรศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๓)สาขาวิชานิติศาสตร์ มีปริญญาสามชั้น คือ(ก)เอก เรียกว่า นิติศาสตรดุษฎีบัณฑิต ใช้อักษรย่อ น.ด.(ข)โท เรียกว่า นิติศาสตรมหาบัณฑิต ใช้อักษรย่อ น.ม.(ค)ตรี เรียกว่า นิติศาสตรบัณฑิต ใช้อักษรย่อ น.บ.(๔)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๕)สาขาวิชาแพทยศาสตร์ มีปริญญาสองชั้น คือ(ก)เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.(ข)ตรี เรียกว่า แพทยศาสตรบัณฑิต ใช้อักษรย่อ พ.บ.(๖)สาขาวิชาเภสัชศาสตร์ มีปริญญาสามชั้น คือ(ก)เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค)ตรี เรียกว่า เภสัชศาสตรบัณฑิต ใช้อักษรย่อ ภ.บ.(๗)สาขาวิชารัฐประศาสนศาสตร์ มีปริญญาสามชั้น คือ(ก)เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด.(ข)โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค)ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๘)สาขาวิชารัฐศาสตร์ มีปริญญาสามชั้น คือ(ก)เอก เรียกว่า รัฐศาสตรดุษฎีบัณฑิต ใช้อักษรย่อ ร.ด.(ข)โท เรียกว่า รัฐศาสตรมหาบัณฑิต ใช้อักษรย่อ ร.ม.(ค)ตรี เรียกว่า รัฐศาสตรบัณฑิต ใช้อักษรย่อ ร.บ.(๙)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๑)สาขาวิชาศิลปประยุกต์ มีปริญญาสามชั้น คือ(ก)เอก เรียกว่า ศิลปประยุกต์ดุษฎีบัณฑิต ใช้อักษรย่อ ศ.ป.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปประยุกต์มหาบัณฑิต ใช้อักษรย่อ ศ.ป.ม.(ค)ตรี เรียกว่า ศิลปประยุกต์บัณฑิต ใช้อักษรย่อ ศ.ป.บ.(๑๒)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๓)สาขาวิชาสาธารณสุขศาสตร์ มีปริญญาสามชั้น คือ(ก)เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด.(ข)โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค)ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมาหาวิทยาลัยอุบลราชธานี มีสามชั้น คือ(๑) ครุยดุษฎีบัณฑิต เป็นเสื้อคลุมยาวเหนือข้อเท้าพอประมาณตัวเสื้อทำด้วยผ้าสีแดงเข้มผ่าอกโดยตลอด มีสำรดรอบขอบเสื้อ ปลายแขนและแขนเสื้อบริเวณข้อศอก พื้นสำรดทำด้วยสักหลาดสีขาวขนาด ๑๐ เซนติเมตรเว้นระยะจากขอบเข้าสู่กลางสำรด ๐.๑ เซนติเมตร มีแถบสีทองขนาด ๑เซนติเมตรทั้งสองข้าง เว้นระยะไว้ ๐.๘ เซนติเมตร มีแถบสีทองขนาด ๐.๗ เซนติเมตรแถบสีแดงขนาด ๐.๗ เซนติเมตร และแถบสีทองขนาด ๐.๗ เซนติเมตรตอนกลางสำรดเป็นแถบสีเหลืองขนาด ๒ เซนติเมตร โดยมีแถบสีทองกลางแถบสีเหลืองขนาด ๐.๗เซนติเมตรมีตรามหาวิทยาลัยซึ่งมีลักษณะและขนาดเช่นเดียวกับเข็มวิทยฐานะทำด้วยโลหะสีทองติดตามทางดิ่งกลางสำรดระดับหน้าอกทั้งสองข้างที่ต้นแขนเหนือสำรดบริเวณข้อศอก มีสำรดขนาด ๖ เซนติเมตรพื้นสำรดทำด้วยสักหลาดสีขาว เว้นระยะจากขอบเข้ามาสู่กลางสำรด ๐.๒ เซนติเมตรมีแถบสีทองขนาด ๑ เซนติเมตร ทับทั้งสองข้าง เว้นระยะไว้ ๐.๘ เซนติเมตรมีแถบสีเหลืองขนาด ๒ เซนติเมตรอยู่กลางแถบสำรด(๒) ครุยมหาบัณฑิต เป็นเสื้อคลุมยาวเหนือข้อเท้าพอประมาณตัวเสื้อทำด้วยผ้าโปร่งสีน้ำเงินผ่าอกโดยตลอด มีสำรดรอบขอบเสื้อ ปลายแขนและแขนเสื้อบริเวณข้อศอกพื้นสำรด ทำด้วยสักหลาดสีดำขนาด ๑๐ เซนติเมตรเว้นระยะจากขอบมาสู่กลางสำรด ๐.๑ เซนติเมตร มีแถบสีทองขนาด ๑เซนติเมตรทับทั้งสองข้าง เว้นระยะไว้ ๐.๗ เซนติเมตร มีแถบสีชมพูกลีบบัวขนาด ๐.๗เซนติเมตร แถบสีน้ำเงินขนาด ๑ เซนติเมตร และแถบสีทองขนาด ๐.๕ เซนติเมตรตามลำดับทั้งสองข้าง ตอนกลางสำรด เป็นแถบสีเหลืองขนาด ๒ เซนติเมตรมีตรามหาวิทยาลัยซึ่งมีลักษณะและขนาดเช่นเดียวกับเข็มวิทยฐานะทำด้วยโลหะสีทองติดตามทางดิ่งกลางสำรดระดับหน้าอกทั้งสองข้างที่ต้นแขนเหนือแถบสำรดบริเวณข้อศอกมีสำรดขนาด๖ เซนติเมตร พื้นสำรดทำด้วยสักหลาดสีดำ เว้นระยะจากขอบเข้ามาสู่กลางสำรด ๐.๑เซนติเมตร มีแถบสีทองขนาด ๐.๙ เซนติเมตร ทับทั้งสองข้างเว้นระยะไว้ข้างละ ๑เซนติเมตร มีแถบสีเหลืองขนาด ๒ เซนติเมตร อยู่กลางแถบสำรด(๓) ครุยบัณฑิต เช่นเดียวกับครุยมหาบัณฑิตแต่พื้นสำรดทำด้วยสักหลาดสีขาว ไม่มีสำรดที่ต้นแขนเหนือสำรดบริเวณข้อศอกและตรามหาวิทยาลัยทำด้วยโลหะสีเงินมาตรา ๕เข็มวิทยฐานะของมหาวิทยาลัยอุบลราชธานี มีลักษณะเป็นรูปทรงดอกบัวตูมดุนนูนสูง ๖ เซนติเมตร มีกรอบล้อมรอบเป็นลายกนกภายในกรอบเป็นตรามหาวิทยาลัยซึ่งมีองค์ประกอบเป็นรูปพระธาตุ ฐานพระธาตุมีสามชั้นชั้นบนตั้งรูปดอกบัวตูมไว้กลางพระธาตุชั้นสุดท้ายมีอักษรชื่อมหาวิทยาลัยอุบลราชธานี ทำด้วยโลหะสีทองสำหรับดุษฎีบัณฑิตและมหาบัณฑิตและโลหะสีเงินสำหรับบัณฑิตมาตรา ๖[๓] ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย อธิการบดี และคณาจารย์ของมหาวิทยาลัยอุบลราชธานีมีดังต่อไปนี้(๑)นายกสภามหาวิทยาลัย ครุยเป็นเสื้อคลุมทำด้วยผ้าต่วนสีดำผ่าอกตลอดยาวเหนือข้อเท้าพอประมาณ มีแถบผ้ากำมะหยี่สีเหลือง กว้าง ๘.๕ เซนติเมตรเย็บติดเป็นสาบตลอดด้านหน้าทั้งสองข้างปลายแขนปล่อยกว้างยาวระดับข้อมือตอนกลางแขนเสื้อทั้งสองข้างมีแถบผ้าต่วนสีแดง กว้าง ๒.๕ เซนติเมตรจำนวนสามแถบติดเรียงกันระยะห่างระหว่างแถบ ๒.๕ เซนติเมตรมีผ้าคล้องคอทำด้วยผ้าต่วนสีดำขลิบริมด้านนอกด้วยผ้ากำมะหยี่สีน้ำเงิน กว้าง ๑เซนติเมตร ด้านในทาบด้วยผ้ากำมะหยี่สีเหลือง กว้าง ๘.๕ เซนติเมตรประดับริบบิ้นสีทองบริเวณไหล่ทั้งสองข้างและมีตรามหาวิทยาลัยซึ่งมีลักษณะและขนาดเช่นเดียวกับเข็มวิทยฐานะทำด้วยโลหะสีทองบนแถบผ้ากำมะหยี่สีเหลืองด้านหน้าอกทั้งสองข้างให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยตรามหาวิทยาลัยซึ่งมีลักษณะเช่นเดียวกับเข็มวิทยฐานะประดับระหว่างไหล่ทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัยแต่ไม่มีริบบิ้นและสายสร้อยประดับ(๓)อธิการบดี เช่นเดียวกับกรรมการสภามหาวิทยาลัยเว้นแต่ตัวเสื้อประดับด้วยริบบิ้นสีเงินมีสายสร้อยทำด้วยโลหะสีเงินประกอบด้วยตรามหาวิทยาลัยซึ่งมีลักษณะเช่นเดียวกับเข็มวิทยฐานะประดับระหว่างไหล่ทั้งสองข้าง(๔)คณาจารย์ เช่นเดียวกับอธิการบดีเว้นแต่ตอนกลางแขนเสื้อทั้งสองข้างมีแถบผ้าต่วนสีเหลือง กว้าง ๒.๕ เซนติเมตรจำนวนสามแถบติดเรียงกัน ระยะห่างระหว่างแถบ ๒.๕ เซนติเมตรและไม่มีริบบิ้นและสายสร้อยประดับมาตรา ๗ให้มหาวิทยาลัยอุบลราชธานีจัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๘ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการบรรหาร ศิลปอาชานายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการยกฐานะวิทยาลัยอุบลราชธานีในมหาวิทยาลัยขอนแก่นเป็นมหาวิทยาลัยอุบลราชธานีและมหาวิทยาลัยอุบลราชธานีได้เปิดสอนหลักสูตรสาขาวิชาต่าง ๆ แล้ว ประกอบกับมาตรา๔๕ วรรคสอง และมาตรา ๔๙ วรรคสอง แห่งพระราชบัญญัติมหาวิทยาลัยอุบลราชธานี พ.ศ.๒๕๓๓ กำหนดให้การกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะเข็มวิทยฐานะและครุยประจำตำแหน่งของมหาวิทยาลัยอุบลราชธานี (ฉบับที่ ๒)[๔] พ.ศ.๒๕๕๒หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยอุบลราชธานีเปิดสอนสาขาวิชาศิลปศาสตร์และสาขาวิชาบริหารธุรกิจเพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาทั้งสองดังกล่าวและโดยที่มาตรา ๔๕ วรรคสอง แห่งพระราชบัญญัติมหาวิทยาลัยอุบลราชธานี พ.ศ. ๒๕๓๓กำหนดว่าการกำหนดปริญญาในสาขาวิชาและอักษรย่อสำหรับสาขาวิชาให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยอุบลราชธานี (ฉบับที่ ๓) พ.ศ. ๒๕๕๒[๕]หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยอุบลราชธานีได้เปิดสอนสาขาวิชาการบัญชี สาขาวิชานิติศาสตร์ สาขาวิชาแพทยศาสตร์สาขาวิชารัฐประศาสนศาสตร์ สาขาวิชารัฐศาสตร์ สาขาวิชาศิลปประยุกต์และสาขาวิชาสาธารณสุขศาสตร์เพิ่มขึ้นและได้แก้ไขครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยและอธิการบดีให้เหมาะสมยิ่งขึ้นสมควรแก้ไขเพิ่มเติมปริญญาในสาขาวิชาและอักษรย่อสำหรับสาขาวิชาเพื่อกำหนดชื่อปริญญาในสาขาวิชาและอักษรย่อสำหรับสาขาวิชาดังกล่าวและแก้ไขครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยและอธิการบดี จึงจำเป็นต้องตราพระราชกฤษฎีกานี้วิภา/ผู้จัดทำ๑๗ ธันวาคม ๒๕๕๓วรวิมล/ตรวจ๙ มิถุนายน ๒๕๕๔[๑] ราชกิจจานุเบกษาเล่ม ๑๑๓/ตอนที่ ๒๗ ก/หน้า ๘/๑๑ กรกฎาคม ๒๕๓๙[๒]มาตรา ๓ แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยอุบลราชธานี(ฉบับที่ ๓) พ.ศ. ๒๕๕๒[๓]มาตรา ๖ แก้ไขเพิ่มเติมโดยพระราชกฤษฎีกา ว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยอุบลราชธานี (ฉบับที่ ๓) พ.ศ. ๒๕๕๒[๔] ราชกิจจานุเบกษาเล่ม ๑๑๖/ตอนที่ ๑๓๔ ก/หน้า ๓/๒๗ ธันวาคม ๒๕๔๒[๕] ราชกิจจานุเบกษาเล่ม ๑๒๖/ตอนที่ ๖๔ ก/หน้า ๔/๔ กันยายน ๒๕๕๒